**«UlҮ DALA DAUYsY» қашықтықтан өткізілетін республикалық вокалистер байқауын өткізу ережелері**

**1. Жалпы ережелер**

1. Мектепке дейінгі, жалпы орта, қосымша, техникалық және кәсіптік білім беру ұйымдарының білім алушылары арасында **«UlҮ DALA DAUYsY»** қащықтықтын өткізілетінреспубликалық вокалистер байқауының (бұдан әрі - Байқау) ережелері оның мақсатын, міндеттерін және тәртібін анықтайды.

2. Мақсаты: вокалдық орындаушылық арқылы музыкалық дарынды балаларды, дарынды балалар ұжымдарын анықтау, дамыту және қолдау.

Міндеттері:

жас орындаушылардың эстетикалық, гуманистік және патриоттық сезімдерін, әлемдік және отандық көркем мәдениет дәстүрлеріне деген тұлғалық қызығушылықтарын тәрбиелеу;

балалар вокалдық өнерін дамыту және насихаттау, академиялық, эстрадалық және үздік отандық халық әндерінің дәстүрлерін сақтау және дамыту, орындаушылық шеберлікті арттыру;

музыкалық дарынды балалардың шығармашылық белсенділіктерін, кәсіби бағдарларын ынталандыру.

3. Байқауды Қазақстан Республикасы Білім және ғылым министрлігінің «Республикалық қосымша білім беру оқу-әдістемелік орталығы» РМҚК өткізеді.

4. Байқаудың ұйымдастырушылары әділ қазылар алқасы мен ұйымдастыру комитетінің құрамын қалыптастырады.

**2. Байқауды өткізу мерзімі және тәртібі**

5. Байқау жұмыстары 2020 жылғы **15 мамырға** дейін **rumcdo bk.ru**электронды поштаға қабылданады.

Байқауға **2020 жылғы15 мамырдан кейін** түскен және Ережеге сәйкес келмеген байқау материалдары қарастырылмайды.

Байқау қорытындысы, жеңімпаздардың дипломдары, қатысушылардың сертификаттары, жетекшілердің алғыс хаттары **2020 жылғы 26 мамырда www.ziyatker.org.** сайтына орналастырылады.

6. Байқауға жіберілген жұмыстар қайтарылмайды. Ұйымдастырушылар авторды көрсете отырып, жұмысты БАҚ-та жариялауға құқылы.

7. Байқауға қатысу үшін **rumcdo bk.ru**электронды поштаcына келесі құжаттарды жіберу қажет:

1) қосымшаға сәйкес өтінім;

2) байқауға қатысатын жұмыс;

3) https://www.youtube.com каналында бейнематериалға сілтеме.

**3. Байқаудың қатысушыларына қойылатын талаптар**

8. Байқауға мектепке дейінгі, жалпы орта, қосымша, техникалық және кәсіптік білім беру ұйымдарының 4-17 жастағы білім алушылары қатысады.

1) кіші жас санаты: 4-5 жас;

2) кіші жас санаты: 6-9 жас;

3) орта жас санаты: 10-12 жас;

4) орта жас санаты: 13-15 жас;

5) жоғарғы жас санаты: 16-17 жас.

9. Байқау екі бағыт бойынша өткізіледі:

1) жеке орындаушылар байқауы;

2) вокалдық ансамбльдер байқауы (дуэт, трио, квартет және басқалары).

10. Байқау номинациялары:

1) академиялық ән;

2) дәстүрлі ән;

3) эстрадалық джаз әні.

Байқауға [**http://www.youtube.com**](http://www.youtube.com) каналында орналастырылған бейнематериалға сілтеме қабылданады.

Байқауға қатысушылар әрқайсысы 3 минуттан аспайтын екі түрлі сипаттағы туындыны орындайды.

Академиялық ән номинациясында – классикалық шығарма және Қазақстан композиторының шығармасы.

Халық және дәстүрлі ән номинациясы бойынша – 2 халық әні.

Эстрадалық джаз әні номинациясы бойынша – 2 эстрадалық ән, оның бірі қазақстандық композиторлар туындысынан.

Орындау бағдарламасы жас ерекшеліктеріне және орындаушылардың дауыстық мүмкіндіктеріне сәйкес болуы тиіс. Фестиваль туындысы аккомпанементке немесе минустық фонограмманың сүйемелдеуімен орындалады.

Байқау бағдарламасы орындаушылардың жас санаты мен дауыс мүмкіндіктеріне сәйкес болуы қажет. Байқау шығармасы сүйемелдеумен немесе минус фонограммасымен орындалады. Видео монтаждалмаған болуы тиіс.

11. Байқау жұмысын бағалау өлшемдері:

орындаушылық шеберліктің деңгейі;

репертуардың күрделілігі, репертуардың орындаушының жас мүмкіндіктеріне сәйкестігі;

нөмірді қоюы (драматургия), әртістігі, орындаушының сахна мәдениеті, ерекшелігі және кереметтілігі;

қосымша мәнерлеу құралдарын қолдану сапасы (хореографиялық дайындық деңгейі, костюмі, микрофонмен жұмысы, специэффектілерді қолдануы);

аранжировка және музыкалық (ән) материалын ерекше оқуы, сондай-ақ аспаптық фонограммалардың сапасы мен кәсіби деңгейі.

12. Басқа адамдардың және интернеттен алынған материалдарды пайдалануға қатаң тыйым салынады. Байқау жұмысы бұған дейін интернетте жарияланбаған болуы тиіс.

**4. Байқауды қорытындылау және жеңімпаздарды марапаттау**

13. Байқау қорытындысы бойынша қазылар алқасының мүшелері байқау жеңімпаздарын анықтайды. Байқау жеңімпаздары І, ІІ, ІІІ дәрежедегі дипломдармен, жетекшілер – алғыс хатпен марапатталады, орынға ілікпеген қатысушыларға сертификаттар беріледі.

14. Байқау жеңімпаздарына дипломдардың, жетекшілеріне алғыс хаттың, қатысушыларға сертификаттардың электронды нұсқалары [www.ziyatker.org](http://www.ziyatker.org) сайтында мына сілтеме бойынша https://www.rumsdokz.org/25 жүктеп алу мүмкіндігімен орналастырылады.

Анықтама телефоны: 8(7172) 64-27-32, , 87055986344.

Дипломдар, сертификаттар, алғыс хаттарды жүктеу нұсқасы [www.ziyatker.org](http://www.ziyatker.org) → қашықтықтан өткізілетін республикалық байқаулар → байқау «UlҮ DALA DAUYsY»→ әрі қарай.

Қосымша

«UlҮ DALA DAUYsY» қашықтықтан өткізілетін республикалық вокалистер байқауына қатысу өтінім

Жеке орындаушылар

|  |  |  |  |  |  |  |
| --- | --- | --- | --- | --- | --- | --- |
| Қатысушының аты-жөні  | Жжасы | Облыс, қала, аудан, ауыл. Білім беру ұйымының аталуы, сыныбы, курсы  | Байқаудың аталуы, номинациясы тақырыбы  | Байланыс мәліметтері (ұялы телефоны, эл. поштасы) | Жетекшісінің толық аты-жөні, жұмыс орны, лауазымы  | Жетекшісінің, концермейстердің байланыс мәліметтері (аты-жөні, ұялы телефоны, эл. поштасы) |
| 1 | 2 | 3 | 4 | 5 | 6 | 7 |

Вокал ұжымдары

|  |  |  |  |  |  |  |
| --- | --- | --- | --- | --- | --- | --- |
| Вокал ұжымдарының аты (дуэт, трио, квартет екенің көрсету) | Жжасы | Облыс, қала, аудан, ауыл. Білім беру ұйымының аталуы, сыныбы, курсы  | Байқаудың аталуы, номинациясы тақырыбы  | Байланыс мәліметтері (ұялы телефоны, эл. поштасы) | Жетекшісінің толық аты-жөні, жұмыс орны, лауазымы  | Жетекшісінің, концермейстердің байланыс мәліметтері (Аты-жөні, ұялы телефоны, эл. поштасы) |
| 1 | 22 | 4 | 5 | 6 | 7 | 8 |